CELEX: 32022R0363
Language: et
Date: 2022-01-02 00:00:00
Title: Komisjoni rakendusmäärus (EL) 2022/363, 24. jaanuar 2022, millega muudetakse ja parandatakse rakendusmääruse (EL) 2021/405 IX lisa seoses selliste kolmandate riikide või nende piirkondade loeteludega, kust on lubatud liitu tuua teatavaid kalandustooteid (EMPs kohaldatav tekst)

4.3.2022   
               
               
                  ET
               
               
                  Euroopa Liidu Teataja
               
               
                  L 69/40
               
            
         KOMISJONI RAKENDUSMÄÄRUS (EL) 2022/363,
         24. jaanuar 2022,
         millega muudetakse ja parandatakse rakendusmääruse (EL) 2021/405 IX lisa seoses selliste kolmandate riikide või nende piirkondade loeteludega, kust on lubatud liitu tuua teatavaid kalandustooteid
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 53 lõike 1 punkti b,
         võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus), (2) eriti selle artikli 127 lõiget 2,
         ning arvestades järgmist:
         
                     (1)
                  
                  
                     Komisjoni delegeeritud määrusega (EL) 2019/625 (3) on sätestatud kolmandatest riikidest või nende piirkondadest pärit teatavate inimtoiduks ettenähtud loomade ja kaupade saadetiste liitu sisenemise nõuded, et tagada nende vastavus määruse (EL) 2017/625 artikli 1 lõike 2 punktis a osutatud toiduohutust käsitlevate normidega kehtestatud kohaldatavatele nõuetele või vähemalt samaväärseks tunnistatud nõuetele. Eelkõige kehtib nende kaupade ja loomade liitu sisenemise suhtes nõue, et need peavad olema pärit kolmandast riigist või selle piirkonnast, mis on kantud loetellu vastavalt määruse (EL) 2017/625 artikli 126 lõike 2 punktile a.
                  
               
                     (2)
                  
                  
                     Komisjoni rakendusmääruses (EL) 2021/405 (4) on sätestatud selliste kolmandate riikide või nende piirkondade loetelud, millest on vastavalt määruse (EL) 2017/625 artikli 126 lõike 2 punktile a lubatud liitu tuua teatavaid inimtoiduks ettenähtud loomi ja kaupu. Selle määruse IX lisas on esitatud selliste kolmandate riikide või nende piirkondade loetelu, kust on lubatud liitu tuua teatavate kalandustoodete, sh vesiviljelustoodete saadetisi.
                  
               
                     (3)
                  
                  
                     Komisjoni rakendusotsusega (EL) 2022/367 (5) kantakse komisjoni otsuse 2011/163/EL (6) lisas kategooria „vesiviljelustooted“ alamkategooriasse „kaaviar (kalatoode)“ Araabia Ühendemiraadid, Iisrael, (7) Moldova, Šveits, Türgi, Uruguay ja Valgevene. Seega on asjakohane kanda nimetatud kolmandad riigid rakendusmääruse (EL) 2021/405 IX lisa loetellu märkusega „vesiviljelus: kaaviar (kalatoode)“.
                  
               
                     (4)
                  
                  
                     Varem olid otsuse 2011/163/EL lisas kategooria „vesiviljelus“ all loetletud Ameerika Ühendriigid, Hiina ja Kanada ning nad eksportisid selle alusel vesiviljelusest pärit kaaviari. Jääkide kontrolli kava, mille nad esitasid kalade kohta, oli vastavuses liidu üldiste vesiviljelusnõuetega ja hõlmas ka kaaviari. Seepärast jäeti kõnealused kolmandad riigid otsuse 2011/163/EL (mida on muudetud rakendusotsusega (EL) 2021/2315) lisas „kalatoodete, näiteks kaaviar“ loetelust välja. Rakendusotsusega (EL) 2022/367 kantakse otsuse 2011/163/EL lisa kategooria „vesiviljelustooted“ alamkategooriasse „kaaviar (kalatoode)“ Ameerika Ühendriigid, Hiina ja Kanada. Seega on asjakohane kanda rakendusmääruse (EL) 2021/405 IX lisa kategoorias „vesiviljelus“ kõigi kalatoodete puhul loetellu nimetatud kolmandad riigid.
                  
               
                     (5)
                  
                  
                     Omaan eemaldati komisjoni rakendusotsusega (EL) 2021/2315 (8) otsuse 2011/163/EL lisas vesiviljelustoodete jaoks aktsepteeritavate riikide loetelust, sest Omaani heaks kiidetud jääkide kontrolli kava ei olnud rahuldav. Omaan eemaldati komisjoni rakendusmäärusega (EL) 2022/34 (9) rakendusmääruse (EL) 2021/405 IX lisas vesiviljelustoodete loetelust ning tahtmatult ka loodusest püütud kala loetelust, mis ei nõua jääkide kontrolli kava. Seetõttu tuleb parandada rakendusmääruse (EL) 2021/405 IX lisas loodusest püütud kala loetelus kannet Omaani kohta.
                  
               
                     (6)
                  
                  
                     Seepärast tuleks rakendusmääruse (EL) 2021/405 IX lisa vastavalt muuta ja parandada.
                  
               
                     (7)
                  
                  
                     Kaubandushäirete minimeerimiseks ja õiguskindluse ning otsusega 2011/163/EL järjepidevuse tagamiseks peaks käesolev määrus jõustuma võimalikult kiiresti.
                  
               
                     (8)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmääruse (EL) 2021/405 IX lisa muudetakse vastavalt käesoleva määruse lisale.
         
         
            Artikkel 2
            Käesolev määrus jõustub järgmisel päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 24. jaanuar 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  EÜT L 31, 1.2.2002, lk 1.
         
            (2)  ELT L 95, 7.4.2017, lk 1.
         
            (3)  Komisjoni 4. märtsi 2019. aasta delegeeritud määrus (EL) 2019/625, millega täiendatakse Euroopa Parlamendi ja nõukogu määrust (EL) 2017/625 seoses teatavate inimtoiduks ettenähtud toodete ja loomade saadetiste liitu toomise nõuetega (ELT L 131, 17.5.2019, lk 18).
         
            (4)  Komisjoni 24. märtsi 2021. aasta rakendusmäärus (EL) 2021/405, millega kehtestatakse selliste kolmandate riikide või nende piirkondade loetelud, kust on lubatud liitu tuua teatavaid inimtoiduks ettenähtud loomi ja kaupu kooskõlas Euroopa Parlamendi ja nõukogu määrusega (EL) 2017/625 (ELT L 114, 31.3.2021, lk 118).
         
            (5)  Komisjoni 2. märtsi 2022. aasta rakendusotsus (EL) 2022/367, millega muudetakse otsust 2011/163/EL nõukogu direktiivi 96/23/EÜ artikli 29 kohaselt kolmandate riikide esitatud kavade tunnustamise kohta (vt käesoleva Euroopa Liidu Teataja lk 107).
         
            (6)  Komisjoni 16. märtsi 2011. aasta otsus 2011/163/EL nõukogu direktiivi 96/23/EÜ artikli 29 kohaselt kolmandate riikide esitatud kavade tunnustamise kohta (ELT L 70, 17.3.2011, lk 40).
         
            (7)  Siin tähenduses Iisraeli Riik, v.a Golani kõrgendikud, Gaza sektor, Ida-Jeruusalemm ja Jordani Läänekalda ülejäänud osa, mis kuuluvad Iisraeli valitsusalasse alates 1967. aasta juunist.
         
            (8)  Komisjoni 17. detsembri 2021. aasta rakendusotsus (EL) 2021/2315, millega muudetakse otsust 2011/163/EL nõukogu direktiivi 96/23/EÜ artikli 29 kohaselt kolmandate riikide esitatud kavade tunnustamise kohta (ELT L 464, 28.12.2021, lk 17).
         
            (9)  Komisjoni 22. detsembri 2021. aasta rakendusmäärus (EL) 2022/34, millega muudetakse rakendusmääruse (EL) 2021/405 III, VIII, IX ja XI lisa seoses selliste kolmandate riikide või nende piirkondade loeteludega, kust on lubatud liitu tuua teatavaid inimtoiduks ettenähtud looduslikke uluklinde, teatavate karpide, okasnahksete, mantelloomade ja meritigude saadetisi, teatavate kalandustoodete saadetisi ning konnakoibade ja tigude saadetisi, ning tunnistatakse kehtetuks otsus 2007/82/EÜ (ELT L 8, 13.1.2022, lk 1).
      
      
         
            LISA
            Rakendusmääruse (EL) 2021/405 IX lisa muudetakse järgmiselt:
            
                        a)
                     
                     
                        Araabia Ühendemiraate käsitlev kanne asendatakse järgmisega:
                        
                                    „AE
                                 
                                 
                                    Araabia Ühendemiraadid
                                 
                                 
                                    Vesiviljelus: kala ja kaaviar (kalatooted)
                                    Ainult tooraine, mis pärineb kas liikmesriikidest või muudest kolmandatest riikidest, mis on heaks kiidetud sellise tooraine sissetoomiseks liitu“
                                 
                              
                  
                        b)
                     
                     
                        Valgevenet käsitlev kanne asendatakse järgmisega:
                        
                                    „BY
                                 
                                 
                                    Valgevene
                                 
                                 
                                    Vesiviljelus: kala ja kaaviar (kalatooted)“
                                 
                              
                  
                        c)
                     
                     
                        Kanadat käsitlev kanne asendatakse järgmisega:
                        
                                    „CA
                                 
                                 
                                    Kanada  (*1)
                                    
                                 
                                 
                                     
                                 
                              
                  
                        d)
                     
                     
                        Šveitsi käsitlev kanne asendatakse järgmisega:
                        
                                    „CH
                                 
                                 
                                    Šveits  (*2)
                                    
                                 
                                 
                                    Vesiviljelus: kala ja kaaviar (kalatooted)
                                 
                              
                  
                        e)
                     
                     
                        Hiinat käsitlev kanne asendatakse järgmisega:
                        
                                    „CN
                                 
                                 
                                    Hiina  (*3)
                                    
                                 
                                 
                                     
                                 
                              
                  
                        f)
                     
                     
                        Iisraeli käsitlev kanne asendatakse järgmisega:
                        
                                    „IL
                                 
                                 
                                    Iisrael  (*4)
                                    
                                 
                                 
                                    Vesiviljelus: kala ja kaaviar (kalatooted)
                                 
                              
                  
                        g)
                     
                     
                        Moldovat käsitlev kanne asendatakse järgmisega:
                        
                                    „MD
                                 
                                 
                                    Moldova
                                 
                                 
                                    Vesiviljelus: kala ja kaaviar (kalatooted)“
                                 
                              
                  
                        h)
                     
                     
                        Panamat ja Uus-Meremaad käsitlevate kannete vahele lisatakse järgmine kanne:
                        
                                    „OM
                                 
                                 
                                    Omaan
                                 
                                 
                                    Ainult loodusest püütud saak“
                                 
                              
                  
                        i)
                     
                     
                        Türgit käsitlev kanne asendatakse järgmisega:
                        
                                    „TR
                                 
                                 
                                    Türgi
                                 
                                 
                                    Vesiviljelus: kala ja kaaviar (kalatooted)“
                                 
                              
                  
                        j)
                     
                     
                        Ameerika Ühendriike käsitlev kanne asendatakse järgmisega:
                        
                                    „US
                                 
                                 
                                    Ameerika Ühendriigid  (*5)
                                    
                                 
                                 
                                     
                                 
                              
                  
                        k)
                     
                     
                        Uruguayd käsitlev kanne asendatakse järgmisega:
                        
                                    „UY
                                 
                                 
                                    Uruguay
                                 
                                 
                                    Vesiviljelus: kala ja kaaviar (kalatooted)“
                                 
                              
                  
               (*1)  Need kolmandad riigid või nende piirkonnad võivad eksportida kõiki kalandustooteid (kala, kaaviar (kalatooted) ja koorikloomad).“
            
               (*2)  Vastavalt 21. juuni 1999. aasta Euroopa Ühenduse ja Šveitsi Konföderatsiooni vahelisele põllumajandustoodetega kauplemise kokkuleppele (EÜT L 114, 30.4.2002, lk 132).“
            
               (*3)  Need kolmandad riigid või nende piirkonnad võivad eksportida kõiki kalandustooteid (kala, kaaviar (kalatooted) ja koorikloomad).“
            
               (*4)  Siin tähenduses Iisraeli Riik, v.a Golani kõrgendikud, Gaza sektor, Ida-Jeruusalemm ja Jordani Läänekalda ülejäänud osa, mis kuuluvad Iisraeli valitsusalasse alates 1967. aasta juunist.“
            
               (*5)  Need kolmandad riigid või nende piirkonnad võivad eksportida kõiki kalandustooteid (kala, kaaviar (kalatooted) ja koorikloomad).“